Бу рәвешле якынлык кылудан кызның тәне генә түгел, җаны да өтеп алгандай куырылды (БУЛГАН ХӘЛ)

	Роза Сабирова – һөнәре буенча укытучы-логопед. Татарстанның Нурлат шәһәрендә 9нчы санлы “Елочка” дип аталган балаларга мәктәпкәчә белем бирү учреждениесендә эшли. Шигырьләр, хикәяләр язу белән ул әле 11нче класста укыганда ук шөгыльләнә башлый. Быел туган шәһәре Нурлат турындагы шигыре белән “Идел кызы-2017” әдәби бәйгесендә катнашып, призлы өченче урынга лаек булды.	 Бүгенге саннан без авторның булган вакыйгаларга нигезләнеп язылган гыйбрәтле хиякәят-язмасын укучыларга тәкъдим итәбез. Булган хәл, исемнәр үзгәртелеп бирелә. Җәйнең беренче ае кызу көннәр белән башланып китте. Чөгендер басуында да эшнең иң кызган мәле. Бер хатын-кыз башына өчәр гектар артык кишәрлекләп бүленгән алында кул хезмәте белән чөгендер сирәкләүләре бик җиңел хезмәтләрдән түгел шул. Баш өстенә ут-сөңгесен төбәп торган кояшны беразга булса да сүрелдерерлек бер болыт кисәге күренсә икән?! Су эчсәң дә, эчмәсәң дә авыз гел кибеп тора. Кызларның бу челләдә өйдән алып килгән чәйләре төшкә кадәр үк бетеп, җылынып үз тәмен югалткан сулары да инде әллә кая, ызан башында ук калган. 
	Роза САБИРОВА	
Бердәмлек

	№ --- | 06.12.2017	


